Fiksdal kirke

Fiksdal kirke er en langkirke fra 1866 i Vestnes kommune, Møre og Romsdal fylke. Den er en del av Den norske kirke og hører til Indre Romsdal prosti i Møre bispedømme.

Byggverket er i tre og har 200 plasser. Prekestolen og altertavla er fra gamle Reknes hospital. Altertavla er malt av Peter Lippert fra Sverige.

Kirkesognet ble opprettet i 1866 da det ble utskilt fra Vestnes sogn. Blant prestene som har tjenestegjort i kirken var Jacob Hveding Sletten fra 1909 til 1913. En uenighet mellom prest og kirkelyd gjorde at konfirmasjonen i 1913 da ble flyttet til Vatne kirke.   

Kirken ble påtent den 15. juni 2016, men brannen ble slukket før kirken ble overtent.Rbnett.no 15. juni 2016

Kirkegården er fra 1866 og neste alle gravminner er bevart, og viser tydelig de vekslende motene for gravminner.    

En kirkestall fra omtrent 1914 for kirkegjengerene fra Gjelsten er flyttet fra sin originale plass og står nå står ved kirken. Det var også en stall for kirkegjengerne fra Rekdal. Stallene var i bruk til omtrent 1950. 

En bautastein over 15 soldater som deltok i Napoleonskrigene 1807 - 1814 er reist ved kirken. 

 Referanser 

 Litteratur 




 Eksterne lenker 



Kategori:Kirker i Vestnes
Kategori:Kulturminner i Vestnes
Kategori:Kirker i Indre Romsdal prosti
Kategori:Trekirker i Norge
Kategori:Norske kirker fra 1866
Kategori:Jacob Wilhelm Nordan
Kategori:Kirkebranner i Norge